Source: http://docplayer.fi/3294978-1-kunnan-tehtava-elinkeinopolitiikan-edistajana.html
Timestamp: 2018-03-20 22:17:57+00:00
Document Index: 4057591

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 KUNNAN TEHTÄVÄ ELINKEINOPOLITIIKAN EDISTÄJÄNÄ - PDF
Download "1 KUNNAN TEHTÄVÄ ELINKEINOPOLITIIKAN EDISTÄJÄNÄ"
1 Taivassalon kunnan elinkeinopoliittinen ohjelma vuosille
2 1 Esipuhe Pääministeri Vanhasen II hallituksen ulkoministeri Alexander Stubb asetti syyskuussa 2008 Suomen maabrändin kehittämisvaltuuskunnan, jonka tehtävänä oli luoda Suomelle strategia, joka saa maailman kääntymään puoleemme entistä useammin. Brändityön tavoitteena on edistää maamme taloutta, matkailua ja kansainvälistä asemaa. Ja tehdä Suomesta parempi paikka elää, asua ja tehdä työtä. Syntyi Tehtävä Suomelle raportti. Me Taivassalossa tarvitsemme samanlaisen tehtävän. Tehtävän Taivassalolle. Strategia, joka edistää oman kuntamme taloutta ja elinkeinoja. Tehtävä Taivassalolle työn tavoitteena on tehdä Taivassalosta parempi paikka elää, asua ja tehdä työtä. Strategia ei muodostu pelkästään yhdestä tekijästä, vaan se on osa-alueittensa muodostama kokonaisuus, jonka toteuttamiseksi vaaditaan sekä kunnan, yritysten että kuntalaisten panosta Elinkeinoihin liittyvien tehtävien tavoitteena on huolehtia Taivassalon yrittäjyysilmapiiristä ja yritysten kehittymismahdollisuuksista. Yrittäjyysilmapiiri muodostuu kunnan, yritysten ja yrityspalveluorganisaatioiden avoimesta kumppanuudesta ja aktiivisesta toiminnasta yritysten hyväksi. Kaksiosainen elinkeino-ohjelma on laadittu yhteistyössä elinkeinoelämää edustavien järjestöjen ja sidosryhmien kanssa. Asiakirjan osa 1 selkeyttää ja täsmentää paikallishallinnon ja elinkeinoelämän rooleja. Peruslähtökohtana on, että kunta luo puitteet ja elinkeinoelämä tekee ratkaisunsa liiketaloudellisin perustein. Tässä kerrotaan paikallisen julkishallinnon arvot ja linjaukset elinkeinoelämän kehittämisen pohjaksi. Elinkeino-ohjelman osa 2 on Tehtävä Taivassalolle. Se sisältää suuren määrän ehdotuksia yhteisen Taivassalon kehittämiseksi. Kehittämisehdotusten toteutumiseksi tarvitaan konkreettisia toimenpiteitä, joiden suunnittelussa ja toteuttamisessa kaikkien osapuolten, kunnan, yrittäjien ja kuntalaisten osallistuminen on tärkeää. Elinkeino-ohjelmaa laadittaessa tehtiin kysely taivassalolaisille yrittäjille sekä haastateltiin viranhaltijoita, yrittäjiä ja yhdistysten edustajia. Kiitos kunnanjohtaja Vesa Rantala, kunnanhallituksen puheenjohtaja Birgitta Tommila-Kaivola, rehtori-sivistystoimenjohtaja Esa Pirkola, lehtori Antti Talja, kirjasto-kulttuurisihteeri Pirjo Hyövelä, Taivassalon Yrittäjien puheenjohtaja Kari Ahonen, MTK-Taivassalon puheenjohtaja Hannu Heinonen, maaseutuasiamies Henna-Maija Vesola, Varsinais-Suomen Liiton maakuntainsinööri Tapio Tuhkanen, kaikki kyselyyn vastanneet yrittäjät ja kaikki muut arvokkaita kommentteja antaneet.
3 2 SISÄLTÖ 1 Kunnan tehtävä elinkeinopolitiikan edistäjänä Toiminta-ajatus Visio Toiminta-ajatuksen ja vision toteuttaminen, elinkeinopolitiikan toimintaperiaatteet Nykytilan kuvaus Elinkeino- ja väestörakenne... 4 Elinkeinot, yritykset, työvoima... 4 Väestö Infrastruktuuri Palvelurakenne Kunta-analyysi Elinkeinopolitiikan toteuttaminen Yhteistyö ja verkottuminen... 8 Kunta ja elinkeinojen kehittäminen... 8 Yhteydet yrittäjiin ja yrittäjäjärjestöön Elinkeinoelämän kehittäminen... 9 Yritysilmasto... 9 Tontti- ja toimitilapolitiikka... 9 Koulutus ja yrittäjyyskasvatus... 9 Julkiset hankinnat... 9 Kuntamarkkinointi Viestintä ja liikenne Uudet liiketoimintamahdollisuudet Elinkeinotuet Elinkeinopolitiikan resurssit Yritysneuvonta Budjetointi Käytännön elinkeinoasioiden päätöksenteko Elinkeino-ohjelmatyön ylläpito ja tiedotus Suunnitelmien ja päätösten yritysvaikutusten arviointi Elinkeinopolitiikan toimenpiteet Asukasluvun kasvattaminen Uusien yritysten saaminen Taivassaloon Toimivien yritysten toiminnan varmistaminen Yhteenveto... 15
4 3 1 KUNNAN TEHTÄVÄ ELINKEINOPOLITIIKAN EDISTÄJÄNÄ 1.1 TOIMINTA-AJATUS Taivassalon kunnan rooli elinkeinopolitiikassa on paikalliseen osaamiseen ja yrittäjyyteen perustuvan yritystoiminnan kehittäminen, yritysten toimintaedellytysten parantaminen sekä uusien asukkaiden, yritysten ja työpaikkojen saaminen kuntaan. 1.2 VISIO Kunnanvaltuusto määritteli joulukuussa 2011 kunnan toiminta-ajatuksen ja tulevaisuudenkuvan, jonka mukaan kunta järjestää asukkaidensa peruspalvelut kohtuullisin kustannuksin. Kunnan tehtävänä on tarjota kuntalaisille turvallinen ja viihtyisä asuinympäristö järjestämällä perusvoinnin vaatimat peruspalvelut. 1.3 TOIMINTA-AJATUKSEN JA VISION TOTEUTTAMINEN, ELINKEINOPOLITIIKAN TOIMINTAPERIAATTEET Kunta luo monipuoliset toimintaedellytykset yritystoiminnalle kunnassa. Kunta edistää yrittäjyyttä ja pitää yritysilmapiiriä avoimena ja luottamuksellisena säännöllisin kokoontumisin yhdessä yrittäjien kanssa. Yrityksiä kohdellaan tasapuolisesti. Uusien ja aloittavien yritysten ohella huomioidaan myös jo kunnassa ennestään toimivat yritykset ja tuetaan sekä edistetään myös niiden toimintaedellytyksiä. Mahdollisuuksien mukaan käytetään hankinnoissa paikallisten yritysten ja yrittäjien tuotteita ja palveluita. Tonttitarjontaan, sekä liike- että asuintonttien osalta, varataan alueita hyvien liikenneyhteyksien varrelta. Kustavintien hyvää liikenteellistä sijaintia käytetään hyväksi yritystonttien osalta. Tonttitarjonta on laadukasta ja tarjontaa tulee olla monipuolisesti, sekä isoja että pieniä tontteja. Asuin- ja yritystontteja kaavoitetaan myös yksityisten maanomistajien maille. Kunnallistekniikan, nykyaikaiset tietoliikenneyhteydet mukaan lukien, tulee olla yrittäjien tarpeiden mukaiset. 2 NYKYTILAN KUVAUS Taivassalon kunta sijaitsee Varsinais-Suomen maakunnassa saaristomeren rannalla. Kunnan kokonaispinta-ala on 218 km 2, josta maata 140 km 2 ja merivettä 76 km 2. Taivassalosta on matkaa Turkuun n. 50 km ja Helsinkiin 200 km.
5 4 2.1 ELINKEINO- JA VÄESTÖRAKENNE ELINKEINOT, YRITYKSET, TYÖVOIMA Taivassalon elinkeinorakenteessa suurin osuus on taulukon 1 (kappaleessa mainitut taulukot ovat liitteessä 1) mukaan palveluilla, lähes 60% Taivassalossa asuvasta työllisestä työvoimasta saa elantonsa palveluelinkeinoista. Alkutuotannon osuus on ennen 2000-luvun alkua vähentynyt rajusti, mutta nyt viimeisen viiden vuoden aikana pysynyt suurin piirtein ennallaan n.15 % tasossa. Jalostuselinkeino, johon kuuluu mm. teollisuus ja rakentaminen, tuottavat elinkeinon neljäsosalle taivassalolaisista. Verrattaessa Taivassalon elinkeinorakennetta muihin Vakka-Suomen kuntiin (taulukko 2) on alkutuotannon osuus toiseksi suurin. Koko maan elinkeinorakenteeseen verrattuna alkutuotanto on merkittävän iso elinkeino paikkakunnalla. Tilastokeskuksen mukaan yritystoimipaikkojen lukumäärä 2010 on 219 kpl (liite 3). Taulukko 3 osoittaa Taivassalossa olevan paljon yrityksiä ja niiden olevan liikevaihdoltaan muihin kuntiin verrattuna. Kunnassa olevien työpaikkojen määrä oli 481 kpl ja kunnassa asuvien työssäkäyvien lukumäärä 695. Kunnan alueella olevien työpaikkojen määrä suhteessa kunnassa asuvien työssäkäyvien lukumäärään eli työpaikkaomavaraisuusaste on 69,2%, joka taulukon 4 mukaan on Vakka- Suomen alueen kuntien toiseksi alhaisin. Kunnan alueella olevien työpaikkojen määrän muutostrendi on pitkään ollut laskusuuntainen. Taivassalon kunta kuuluu työssäkäynti- ja asiointiliikenteessä Turun talousalueeseen. Kunnan työttömyys-ja työllisyysaste vuosina on seurannut taulukon 5 mukaisesti valtakunnallista tasoa vaikka muutokset ovat olleet selvästi jyrkempiä. Valtakunnallista muutosta jyrkemmät muutokset työttömyysasteessa johtunevat koko Varsinais-Suomen tilanteesta, jossa suurten teollisuustyönantajien toimet työpaikkojen määrässä vaikuttavat laajasti kaikkiin maakunnan kuntien tilanteeseen. Pendelöinnillä (sukkuloinnilla) tarkoitetaan työssäkäyntiä oman asuinalueen ulkopuolella. Lähtöpendelöinti: Koko työllisestä työvoimasta laskettuna Turussa käy 15 % ja Uudessakaupungissa 7 % työvoimasta töissä. 64 % kunnan ulkopuolella käyvästä työvoimasta käy töissä Turun työssäkäyntialueella Tulopendelöinti: Taivassalossa oman kunnan ulkopuolelta työssäkäyvistä tulee 15 % Kustavista, Vehmaalta 22 %, Uudestakaupungista 21 % ja Turun seutukunnan alueelta 39 %.
6 5 VÄESTÖ Taivassalon kunnan asukasluku on ollut 1980-luvulta lähtien hitaassa laskusuunnassa (taulukko 6). Tilastokeskuksen ennusteen mukaan väestömäärän lasku pysähtyy ja asukasluku vakiintuu nykyisen n asukkaan tasolle. Väestön ikärakennetta kuvataan väestöpyramidein (taulukko 7). Taivassalon kunnan väestön ikäjakautuma on voimakkaasti vanhusvoittoinen, jolloin pyramidin yläosa korostuu. Tilastokeskuksen ennusteissa kehitys jatkuu samaan suuntaan ja pyramidin painopiste siirtyy entistä ylemmäs eli ikäihmisten osuus väestöstä jatkaa kasvuaan. 2.2 INFRASTRUKTUURI Taivassalon kuntaa halkoo länsi-itäsuunnassa Raisio-Vuosnainen -maantie 192, joka on seudullinen maantie ja etelä-pohjoinen suunnassa Hakkenpää-Unaja (Rauma) maantie 196. Turkuun on matkaa parhaimmillaan alle 40 kilometriä. Kunnassa on kaksi satamaa, Hakkenpää ja Tuomarainen. Palotoimesta vastaa Turun kaupunki. Taivassalossa toimii VPK. Kunnan alueella on saatavilla puhelinyhteyden kautta toimiva laajakaistayhteys, jonka toimittaa Vakka-Suomen Puhelin Oy. Asemakaavoitetut omakotitontit ovat myynnissä Marttilan alueella. Vaunukallion alue on kaavoitettu ja kunnallistekniikan suunnittelukustannusarvio on valmis. Yrittäjäntien alueella on teollisuustontteja. Vuokra-asunnoista vastaa Taivassalon Vuokratalot Oy. Vesi- ja viemäriverkosto on toteutettu asemakaavoitetulla alueella. Vesijohtoverkkoa on rakennettu myös haja-asutusalueelle. Kunnassa on vesi- ja jätevesiosuuskuntia. Tekninen toimi hoitaa rakennusvalvonnan, vesi- ja viemäriliittymät, kaavatiet, kunnan yleiset alueet sekä kunnan kiinteistöt. 2.3 PALVELURAKENNE Taivassalon kunnan tuottamat ja järjestämät peruspalvelut ovat hyvällä tasolla. Palveluihin on investoitu ja investoidaan peruskorjaamalla Karhulan koulu ja rakentamalla sinne uudet tilat kirjastolle sekä uuden liikuntahallin rakentamisella. Kunnassa sijaitsee peruskoulu, luokat 1-9. Kustavin kunnan kanssa yhteinen yläkoulu muuttaa peruskorjattuun Taivassalon yhtenäiskouluun v Uusi liikuntahalli koulun läheisyyteen valmistuu Keskiasteen koulutuspalvelut haetaan Mynämäestä, Uudestakaupungista, Turusta tai Raisiosta. Muuta koulutusta ja vapaa-ajan harrastetoimintaa tarjoaa Vakka-Suomen kansalaisopisto ja Vakka-Suomen musiikkiopisto. Esiopetusta annetaan päiväkoti Pikkupoijussa.
7 6 Kunnan peruspalvelutoimi tarjoaa lastenpäivähoitopalvelut päiväkotihoitona tai perhepäivähoitona. Taivassalo on mukana perusterveydenhuollon palvelut järjestävässä yhteistoiminta-alueessa. Uusikaupunki vastaa ympäristönsuojelusta. Taivassalossa on oma terveysasema, jossa on hammashoito- ja neuvola- ja lääkärin vastaanottopalvelut. Toimintakeskus Messi on Taivassalon kunnan päivä- ja työtoiminnan toimintakeskus. Palvelukeskus Poijussa on tilat palvelukeskukselle, palveluasunnoille ja pienryhmäkodille. Vapaa-aika- ja nuorisopalvelut järjestetään yhteistyössä Vehmaan kunnan kanssa. Taivassalossa on aktiivista seura- ja yhdistystoimintaa kaikenikäisille. Kunnassa on kirjasto, joka kuuluu varsinaissuomalaisten kirjastojen yhteiseen Vaski-kirjastojärjestelmään. Kirjasto saa kokonaan uudet tilat uudistetusta yhtenäiskoulusta. 2.4 KUNTA-ANALYYSI SWOT analyysissa arvioidaan kunnan vahvuuksia (Strengths), heikkouksia (Weaknesses), mahdollisuuksia (Opportunities) ja uhkia (Threats). Vahvuudet Heikkoudet - Sijainti Turun työssäkäyntialueella - Monipuolinen luonto: saaristo - Monipuoliset taidot: kädentaidot, kalastus - Saariston kulttuuriperintö - Osataan puolustaa omaa Galliaa - Lapsilla hyvät kasvuolosuhteet ja hyvä opetus - Kunnalliset palvelut - Hyvät kulkuyhteydet - Uusi yhtenäiskoulu - Uusi liikuntahalli - Oma terveyskeskus ja neuvolapalvelut - Kouluilla, päiväkodeissa ja palvelutalossa omat valmistuskeittiöt ja lähiruokaa - maaseutumainen ympäristö - hyvä kirjasto - Ikääntyminen - Pitkäjänteisyys puuttuu, ideoita ei viedä loppuun asti - Nuorten poismuutto - Kyräily ja hitaus - Ei haeta ideoita ulkopuolelta - Peruselinkeinojen heikentyminen: kalastus, maanviljely - Kireä talous, resurssien puute - vuokra-asuntojen puute - keskustan liiketilojen autioituminen - kireä verotus - julkisten liikenneyhteyksien (bussivuorojen) heikkeneminen Mahdollisuudet Uhat - Muuttoliike ja uudet asukkaat - Matkailijat; matkailu - Etätyö - Vapaa-ajan asukkaat - Kulttuuri - EU -hallinnon ja byrokratian uhka: maatalouden tuen loppuminen - Viranomaismääräykset ja rajoitteet: veneily, merenkulku, terveys, kalatuotteiden jatkojalostus
8 7 - Hyvät palvelut - Yhteistyökyky - Kustavintie ja sen vuosittaista kulkijaa - luonto ja luomu / erikoisviljely - luova yrittäjyys - yrittäjyyden muodonmuutos - matkailun kehittäminen - työssäkäyntialueen kehitys - Kuntailmeen kehittäminen - Merellisyys - Hakkenpää - kuntarakenneuudistus - ulkomaalaisten (virolaisten?) tulo kuntaan? - Erikoisviljely: tyrni ja marjat - Meren rehevöityminen - Väestön väheneminen - Palvelujen väheneminen - kuntarakenneuudistus - liikenneinfrastruktuurin heikkeneminen Taivassalon selkeitä vahvuuksia ovat sijainti saaristossa hyvien liikenneyhteyksien varrella ja maa- ja kalatalousalan sekä kiviteollisuuden vahva asema elinkeinorakenteessa. Kunnassa on runsaat 2000 vapaa-ajan asuntoa, joiden asukkaat varsinkin kesäaikaan vilkastuttavat Taivassalon elämää. Kustavintiellä Taivassalon läpi kulkee vuosittain matkailijaa Vuosnaisiin, todelliseen lukuun on vielä lisättävä muu vapaa-ajanasuntoliikenne ja lomamatkailu. Matkailussa, kalastuksessa ja maataloudessa on erittäin paljon kasvupotentiaalia ja työllistymismahdollisuuksia. Väestön ikääntyminen ja palvelutarpeen kasvu aiheuttaa kunnalle suurimmat haasteet. Huoltosuhde nousee ja aiheuttaa veronkorotustarpeita ja/tai menoleikkauksia. Kunnallisten palveluiden järjestäminen ja yritysten työvoiman saanti heikentyy, jos eläköityvien tilalle ei saada uusia ammattitaitoisia työntekijöitä. Yritystoiminta ja sen myötä kunnan palvelutarjonta vähenee, jos yrittäjän luopuessa yrityksestään ei toiminnalle ole jatkajaa. Kylät autioituvat, kun vanhukset muuttavat keskustaan palvelujen äärelle ja talot jäävät tyhjilleen. Todellisuudessa Taivassalon tulevaisuudenkuva näyttää onneksi paljon valoisammalta. Taivassalon elinvoimaisuuden ja taloudellisen kannattavuuden säilyttämiseksi on ensiarvoisen tärkeää saada kuntaan uusia asukkaita, erityisesti lapsiperheitä, löytää yrityksille jatkajia, saada kuntaan uusia yrityksiä ja varmistaa osaavan työvoiman saatavuus. Tehdyt suuret investoinnit (yhtenäiskoulu, liikuntahalli, kalatalousinvestoinnit) ja aktiivisen elinkeinopolitiikan jatkaminen ja toteuttaminen antavat erinomaiset edellytykset Taivassalolle menestyä jatkossakin.
9 8 3 ELINKEINOPOLITIIKAN TOTEUTTAMINEN 3.1 YHTEISTYÖ JA VERKOTTUMINEN KUNTA JA ELINKEINOJEN KEHITTÄMINEN Yritys- ja elinkeinoneuvonta on keskitetty Ukipolikseen, jonka osakas kunta on. Ukipolis Oy toimii kehittämisyhtiönä yhteistyössä alueen muiden neuvontaorganisaatioiden kanssa. Ukipolis hallinnoi kehittämishankkeita ja vastaa tukirahoitusneuvonnasta. Ukipolis tarjoaa lisäksi maaseudun elinkeinoneuvontaa maatilatalouden harjoittajille ja osaamisalaan kuuluvat myös projektinhallinta sekä yritysten kansainvälistymissuunnitelmat. Kunnanjohtaja toimii yhdyshenkilönä, ja vastaa kunnanhallituksen alaisuudessa kuntakohtaisista hankkeista ja yhteyden pidosta kunnassa toimiviin yrityksiin ja paikallisiin elinkeinoelämän yhdistyksiin ja järjestöihin. Kuntien yhteisen maaseutuhallinnon hoitaa v.2013 alusta Vehmaa. Maaseutuasiamiehen palvelut jatkuvat toistaiseksi ennallaan. Leader+ -yhteisöaloiteohjelmassa Taivassalo kuuluu Samassa Veneessä yhdistykseen, jonka ohjelmakausi päättyy v.2013 lopussa. Turun saariston kunnat harjoittavat myös muuta yhteistyötä ja yhteistä edunvalvontaa. Taivassalon kunta on mukana Vakka-Suomen Kalastuspuisto ohjelmassa, josta myönnetään avustuksia mm. elinkeinokalatalouden kehittämiseen. YHTEYDET YRITTÄJIIN JA YRITTÄJÄJÄRJESTÖÖN Kunnalla ja yrittäjäyhdistyksellä on yhteinen elinkeinopoliittinen työryhmä, jossa on kunnasta ja yrittäjäyhdistyksestä kummastakin kolme edustajaa. Kunta myöntää vuosittain kunnan yrittäjäpalkinnon ansioituneelle yrittäjälle. Kunta ja yrittäjät järjestävät yhdessä yrittäjien aamukahvitilaisuuksia. Kunta ylläpitää vuoropuhelua ja tekee aktiivista yhteistyötä yritysten ja muiden elinkeinoelämän toimijoiden kanssa. Kunta suhtautuu myönteisesti ja rakentavasti yrityksiltä ja elinkeinoelämän piiristä tuleviin yhteistyötarjouksiin ja osallistuu hankkeisiin, joissa on mukana taivassalolaisia yrittäjiä.
10 9 3.2 ELINKEINOELÄMÄN KEHITTÄMINEN YRITYSILMASTO Kunnassa ei ole omaa yritysilmapiirikyselyä. Yrittäjäjärjestön jäsenille on vuosittain yritysilmastokysely, johon yrittäjäjärjestön tulee kannustaa jäsenistöään vastaamaan. Ohjelmaa laadittaessa yrittäjille tehdyssä kyselyssä moni vastaaja esitti huolensa kuntaan ensi kertaa yhteyttä ottavan saamasta palvelusta. Kunnan on kiinnitettävä erityistä huomiota henkilöstönsä, viranhaltijoiden ja luottamushenkilöiden tietojen ajantasaisuuteen ja palvelualttiuteen yhteydenotoissa. TONTTI- JA TOIMITILAPOLITIIKKA Kunta tarjoaa elinkeinoelämälle ja yrityksille edullisesti teollisuus- ja liiketontteja sekä kaavoittaa maata elinkeinoelämän tarpeisiin. Tonttikustannuksissa huomioidaan tapauskohtaisesti työllisyysvaikutukset. Edelliseen kohtaan viitaten esim. tonttitiedusteluihin vastattaessa on pyrittävä aina tarjoamaan sopivaa tai ainakin sopivinta tilaa tai tonttia ja pyrittävä kaikin tavoin selvittämään kysyjän tarve ja etsittävä siihen ratkaisu. KOULUTUS JA YRITTÄJYYSKASVATUS Yrittäjäyhdistys tukee hallituksensa hyväksymiä Varsinais-Suomen yrittäjien ja muiden kouluttajien järjestämiin koulutuksiin osallistujia. Yrittäjäyhdistys voi järjestää myös paikallisesti koulutuksia yrittäjien tarpeisiin. Kunta on Turun kauppakamarin jäsen ja mahdollistaa yrittäjien osallistumisen Turun kauppakamarin järjestämiin koulutuksiin osallistumisen jäsenhinnalla. Yrittäjyyskasvatus on osana peruskoulujen opetussuunnitelmaa. Yhteistyötä yrittäjäyhdistysten kanssa on ollut satunnaisesti. Yläkoulun oppilaat suorittavat työelämään tutustumisjaksot pääosin omissa kotikunnissaan. JULKISET HANKINNAT Kunta on mukana hankintayhteistyössä Turun kaupungin hankinta- ja logistiikkakeskuksen kanssa. Kunta käyttää mahdollisuuksien mukaan hankinnoissaan paikallisten yritysten ja yrittäjien tuotteita. Tarjouspyyntö- ja käsittelyasiakirjojen sisältöön kiinnitetään enemmän huomiota ja hankintamenettelyä kehitetään yhdessä yrittäjien ja Suomen Kuntaliiton ohjeiden pohjalta. Kunta tukee toiminnallaan myös mahdollisten markkinoille tulevien yksityisten palvelutuottajien toimintaedellytyksiä.
11 10 KUNTAMARKKINOINTI Jokainen kuntalainen ja yritys ovat kunnan markkinoijia. Maineen hallinnassa kunnallinen päätöksenteko ja siitä tiedottaminen ja yritysten toiminta ovat tärkeässä asemassa. Kunta osallistuu aiheellisiksi katsomilleen messuille ja antaa mahdollisuuden yrityksille tulla esittäytymään kunnan järjestämille osastoille, esim. matkamessuilla. Yrittäjien tulisi aktiivisesti hyödyntää tarjottuja mahdollisuuksia ja esitellä itse parhaina asiantuntijoina omaa toimintaansa. VIESTINTÄ JA LIIKENNE Elinkeinoelämää tukeva tie ja tietoliikenneverkko on pidettävä ajanmukaisessa kunnossa. Kunta on mukana Varsinais-Suomen liiton Laajakaista kaikille 2015 hankkeessa. Hankkeen rahoitus on muuttumassa ja sen toteutuminen aikataulussaan on epävarmaa. Nopein ja varmin tapa saada tulevaisuuden tarpeita vastaava nopea valokuituyhteys Taivassaloon on, että sekä yritykset, kotitaloudet ja kesäasukkaat ilmaisevat kiinnostuksensa yhteyden saamiseen. Nopean internetyhteyden saaminen on keskeisen tärkeä asia kunnan vetovoimaisuuden kannalta, sillä se myötävaikuttaa uuden yritystoiminnan, asukasmäärän ja etätyön kasvuun olennaisesti. Yhteysalusliikenteen jatkuminen ainakin kesäaikaan Hakkenpäästä Teersaloon on varmistettava ja aikatauluista ja niiden tiedottamisesta on huolehdittava. UUDET LIIKETOIMINTAMAHDOLLISUUDET Taivassalossa on upea saaristo, mahtavia kallioita, louhoksia, silmänkantamattomiin merta, metsää ja peltoja, kartanoita ja mökkejä, hiljaisuutta ja rauhallisuutta, monipuolista lähiruokaa ja takuutuoretta kalaa. Ikiaikainen asutus, Kuninkaallinen Suuri Postitie, luvun harmaakivikirkko, Viiasten kartanomuseo, merenkulun ja kalastuksen pitkät perinteet ja saaristolaiskulttturi ovat mahtavia vetovoimatekijöitä. Näistä lähtökohdista on mahdollista luoda paljon uudenlaista liiketoimintaa elämys- ja luontomatkailun saralla. Palvelujen tarjoamiseksi tarvitaan yrittäjiä tuottamaan majoitus-, ruokailu-, kalastus-, sukellus- ja kiipeilypalveluja, kulttuuri- ja hyvinvointipalveluja jne, vain mielikuvitus on rajana uusien liiketoimintaideoiden kehittelyssä. Palvelujen tuottajien on toimittava yhteistyössä, yksi hoitaa markkinointia, toinen huolehtii ruokapalveluista, kolmas majoituksesta, neljäs kalastusretkestä, viides kulttuuripainotteisesta ohjelmasta ja kuudes kuljetuksista. Kalatalouden esiselvitysraportissa (Sirkku Ojanperä, 2011) on laajasti esitelty kalastusmatkailun mahdollisuuksia ja Hakkenpään alueen kehittämisideoita. Raportti on luettavissa kunnan kotisivuilla osoitteessa
12 ELINKEINOTUET Kunta ei ole riskirahoittaja, eikä tue yrityksiä taloudellisesti esim. lainoin tai takauksin. Yritysten liiketaloudellinen kannattavuus on yritysten oma asia. Valtuuston toimintaperiaatteena on ollut, ettei yksityistä yritystä lainoiteta eikä yrityksen ottamia lainoja taata. Niin ikään yritysten suora avustaminen perustuu harkintaan. Yrityksiä tuetaan erilaisten toimintaedellytysten kautta, mm. kaavoituksella ja kunnallistekniikan rakentamisella yritystonteille. Kunnan myymien tonttien hintataso pidetään edullisena, jolla periaatteella tuetaan elinkeinoelämää. Sallisen väitöskirjan 2007 mukaan (http://urn.fi/urn:isbn: ) kunnan vapaaehtoista elinkeinopolitiikkaa koskevat oikeudelliset reunaehdot ovat lisääntyneet. Kuntalain lisäksi huomioon on otettava perustuslaki, hallintolaki, yhdenvertaisuuslaki, hankintasäännökset, kilpailunrajoitussäännökset ja valtiontukisäännökset. Euroopan unionin jäsenyys on vaikuttanut oikeudellisten reunaehtojen lisääntymiseen, sillä jäsenyyden vuoksi hankintasäännökset ja kilpailunrajoitussäännökset on saatettu Suomessa voimaan ja valtiontukisäännökset ovat osa oikeusjärjestystämme. Lähtökohtaisesti kunta voi edelleen tukea yksittäisiä yrityksiä, jotta niiden toiminta jatkuisi kunnan alueella. Huomattavimman muutoksen elinkeinopolitiikan keinoihin liittyvissä oikeudellisissa reunaehdoissa ovat aiheuttaneet Euroopan unionin valtiontukisäännökset, jotka vaikuttavat siihen, miten ja missä laajuudessa kunnat voivat tukea tai avustaa yrityksiä. Lisäksi Euroopan unionin sijoittautumisoikeuden kautta kunta ei saa syrjiä muiden jäsenvaltioiden elinkeinonharjoittajia siten, että niiden sijoittautuminen kunnan alueelle vaarantuu. Kansallisessa lainsäädännössä yhdenvertaisuuden periaate on korostunut perustuslain ja yhdenvertaisuuslain myötä. Kaikkia yrityksiä olisi kohdeltava tasapuolisesti ja ketään ei saisi suosia ilman hyväksyttäviä perusteita. Kunnan olisi myös vältettävä yritysten kanssa sellaisia toimenpiteitä, jotka voisivat vaarantaa toisen yrityksen toiminnan kunnan alueella. 3.4 ELINKEINOPOLITIIKAN RESURSSIT YRITYSNEUVONTA Kunnassa yritysneuvonnasta vastaa kunnanhallituksen alaisena kunnanjohtaja. Käytännössä yritysneuvonta on keskitetty Ukipolikseen. Kunnan kotisivulla olevasta YritysTulkista saa apua yrityksen perustamisessa, yrityksen hallintoon ja talouteen, markkinointiin sekä myyntiin liittyvissä asioissa. Apua kunnasta saa, kunhan sitä pyytää: yhteisten asioiden hoito alkaa yhteydenotosta.
13 12 BUDJETOINTI Kunnan talousarviossa on vuosittain varattu määräraha elinkeinotoimeen. Määrärahasta maksetaan mm. yhteistoimintaosuudet. Kunnan elinkeinopolitiikasta vastaa kunnanhallitus. KÄYTÄNNÖN ELINKEINOASIOIDEN PÄÄTÖKSENTEKO Elinkeinoasioiden päätöksenteko tapahtuu kunnanhallituksessa. Yritystontit myy kunnanjohtaja valtuuston ja hallituksen hyväksymin ehdoin. Tonttikauppa voi syntyä vaikkapa heti! ELINKEINO-OHJELMATYÖN YLLÄPITO JA TIEDOTUS Elinkeinopoliittinen ohjelma päivitetään kerran valtuustokaudessa. Ohjelma julkaistaan kunnan internet-sivuilla. Elinkeinopoliittinen työryhmä seuraa ohjelman tavoitteiden toteutumista ja suunnittelee toimenpiteitä tavoitteiden saavuttamiseksi. 4 SUUNNITELMIEN JA PÄÄTÖSTEN YRITYSVAIKUTUSTEN ARVIOINTI Kunnan toimielinten päätöksissä otetaan huomioon yritysvaikutukset mahdollisimman laajasti, ja päätöksenteossa vaikutukset paikalliseen yrittäjyyteen aina arvioidaan. Yritysvaikutusten arvioinnille voidaan asettaa tavoitteiksi: - Minimoidaan kielteisiä yritysvaikutuksia. - Maksimoidaan myönteisten vaikutusten hyödyt. - Syntyy yritysten kannalta johdonmukaista, pitkäjänteistä, läpinäkyvää päätöksentekoa. Yritysvaikutusten olemassaolo tulee kunnan organisaatiossa tunnistaa läpäisyperiaatteella. Keskeisten viranhaltijoiden ja luottamushenkilöiden tulisi tunnistaa mahdolliset yritysvaikutukset sekä hahmottaa, onko mahdollinen yritysvaikutus merkittävä vai vähäinen, kenen siitä tulisi tietää, ja miten vaikutus huomioidaan päätöksenteossa. Sisäisen tiedonkulun saumattomuus on tässä tärkeää. Ohje yritysvaikutusten arviointiin liitteessä 2.
14 13 5 ELINKEINOPOLITIIKAN TOIMENPITEET Kunnan elinkeinopolitiikan toiminta-ajatuksen mukaan kunnan asukaslukua on kasvatettava, saatava uusia yrityksiä ja työpaikkoja ja jo toimivien yritysten toiminnan jatkuminen on varmistettava. Nämä kolme tavoitetta eivät jää sanahelinäksi tai tyhjiksi lauseiksi elinkeinoohjelmaan vaan ne pilkotaan pienemmiksi osatavoitteiksi ja konkreettisiksi toimenpiteiksi. Toimenpiteiden suunnitteleminen ja toteuttaminen on kaikkien taivassalolaisten yhteinen tehtävä, Tehtävä Taivassalolle! ASUKASLUVUN KASVATTAMINEN Kunnan talouden ja elinvoimaisuuden varmistamiseksi kunnan asukasluku on saatava nousuun. Paikkakunnalle on houkuteltava ensisijaisesti nuoria pareja ja lapsiperheitä. Perheiden saaminen paikkakunnalle edellyttää työpaikkoja perheen aikuisille, joustavia päivähoitopalveluita lapsille, laadukasta peruskouluopetusta, toimivaa terveydenhoito- ja sekä neuvolapalvelua ja monipuolisia harrastusmahdollisuuksia koko perheelle. Kunnan tekemät investoinnit yhtenäiskoulun rakentamiseen ja uuteen liikuntahalliin tukevat tätä tavoitetta. Kunnan markkinointia on suunnattava lapsiperheille ja tuotava esiin hyvin hoidettuja lapsiperheille tärkeitä asioita. Tavoitteen toteutumista mitataan väestömäärän kehityksellä. Jo tehtyjä tai olemassa olevia toimenpiteitä tavoitteen toteutumisen edistämiseksi ovat: - kaksi hyvämaineista päiväkotia - perhepäivähoidon järjestäminen - omat valmistuskeittiöt kouluilla ja päiväkodeissa - oma terveysasema, jossa lääkäri-, hammashoito- ja neuvolapalvelut - hyvät kirjastopalvelut ja kulttuuritarjonta - aktiivinen seura- ja yhdistystoiminta - tervetulo-kirje kuntaan muuttaneille - kunnan keskusta elävöittäminen kesäisin signaalilipuilla Keskeisimmät osatavoitteet: 1. Kotiin, maalle, nyt! Kunnan tontti- ja vuokra-asuntotarjonta näkyväksi, kesäasukkaita kuntalaisiksi ja tyhjät talot asutuiksi 2. Lapsiperheiden paras Taivassalo Kuntamarkkinoinnin kohdistaminen lapsiperheisiin, lasten- ja nuortenpalvelujen hyvän tason säilyttäminen 3. Mää ole Taivassalost! Kunnan hyvän palvelutason säilyttäminen, kunnan asioista tiedottaminen, yhteinen Tehtävä Taivassalolle
15 14 Osatavoitteiden toimenpiteet ja niiden seuranta ovat Tehtävä Taivassalolle osiossa. UUSIEN YRITYSTEN SAAMINEN TAIVASSALOON Elinkeinopolitiikan on oltava aktiivista uusien yritysten saamiseksi paikkakunnalle. Kunnassa on oltava tarjolla monipuolisia toimitiloja ja tontteja eri tarpeisiin tai kyky järjestää kysyjän tarpeisiin sopivaa tilaa. Kunnan maine yrittäjäystävällisenä paikkakuntana on tärkeä ja sen eteen kunnan ja yrittäjäyhdistyksen on yhdessä aktiivisesti toimittava. Kunnan on huolehdittava yhteistyötahojen kanssa aloittavien yrittäjien tukemisen ja maksuttoman neuvonnan jatkumisesta. Kunnassa on paljon hyödyntämättömiä mahdollisuuksia yrityksille ja yrittäjille erityisesti matkailun, kalastuksen ja maatalouden ympärillä. Tavoitteen toteutumista mitataan yritystoimipaikkojen lukumäärällä (ja/tai toimipaikkojen määrällä/1000 asukasta). Jo tehtyjä tai olemassa olevia toimenpiteitä tavoitteen toteutumisen edistämiseksi ovat: - osallistuminen hankkeisiin esim. kalatalouden esiselvitys - Hakkenpään alueen suunnittelun aloittaminen - Yritystulkki-materiaali kunnan kotisivuilla Keskeisimmät osatavoitteet: 1. Yrittäjän ystävä Ammattimainen ja palvelualtis tapa hoitaa asioita ja yhteydenottoja, yrittäjäystävällinen ilmapiiri, aktiivinen yrittäjäyhdistys, avoin yhteydenpito kunnan ja yrittäjien kesken. 2. Tila ja tontti tarpeeseen Tontti- ja toimitilatarjonta, kunnallistekniikan ja tietoliikenneyhteyksien toimivuuden varmistaminen 3. Ideoita ja innostusta, työtä ja toimeentuloa Elämys- ja luontomatkailu, kalastus ja kalanjalostus, etä- ja tietotyö Osatavoitteiden toimenpiteet ja niiden seuranta ovat Tehtävä Taivassalolle osiossa. TOIMIVIEN YRITYSTEN TOIMINNAN VARMISTAMINEN Menestyvä kunta tarvitsee menestyvät yritykset. Menestyvät yritys houkuttelee ympärilleen muita menestyviä yrityksiä. Pk-yritykset ovat välttämättömiä kunnan taloudelle, työllisyydelle ja palvelutarjonnalle. Pienten pk-yritysten varassa elävien kuntien talous- ja työllisyystilanne on vähemmän altis suurille heilahduksille kuin yhteen tai kahteen suureen yritykseen nojaavat kunnat. Jokainen yritys ja yrittäjä ovat Taivassalolle tärkeitä. Siksi on huomioitava myös ikääntymisen haasteet yrittäjäkentässä. Elinkelpoisille yrityksille, joiden toiminta on lakkaamassa jatkajan puuttumisen takia, on koetettava kaikin mahdollisin tavoin löytää keino liiketoiminnan jatkumiselle. Pahimmassa tapauksessa yrityksen lakkauttaminen vie työpaikkoja ja vähentää palvelutarjontaa. Luopumista suunnittelevien yrittäjiä tulisi rohkaista kertomaan tilanteestaan, jotta yrityksen jatkoa voitaisiin tukea. Elinkeinopolitiikan tulee tukea
16 15 jo toimivia yrityksiä vähintään yhtä paljon kuin aloittavia ja aloittamista suunnittelevia yrityksiä. Tavoitteen toteutumisen mittareita ovat toimipaikkojen liikevaihto, työpaikkojen määrä ja työpaikkaomavaraisuusaste. Jo tehtyjä tai olemassa olevia toimenpiteitä tavoitteen toteutumisen edistämiseksi ovat: - investoinnit Tuomaraisten kalasatamaan - yrittäjäpalvelujen hankkiminen yhteistyötahoilta esim. Ukipolis - kunnan ja yrittäjäyhdistyksen yhteistyö, esim. yritysvierailut - kunnan ja yrittäjäyhdistyksen kuntaesitteet ja palveluhakemisto sekä yritysrekisterit - kunnan myöntämä vuosittainen yrityspalkinto Keskeisimmät osatavoitteet 1) Yritykselle jatkaja ja jatkajalle yritys Luopujien ja yrityksen ostamisesta kiinnostuneiden esille saaminen ja yhteen saattaminen 2) Taivassalo on tarpeeksi! Paikallisten yritysten ja tuottajien tuote- ja palvelutarjonta esiin ja sen hyödyntäminen mahdollisuuksien mukaan sekä kunnan hankinnoissa että yritysten ja yksityisten ostopäätöksissä 3) Me ja muut Kunnan ja yrittäjien välisen avoimen yhteydenpidon jatkaminen, kunnan oman organisaation sekä yrittäjäyhdistyksen sisäinen yhteistyö, yhteistyö sidosryhmien ja kumppanien kanssa Osatavoitteiden toimenpiteet ja niiden seuranta ovat Tehtävä Taivassalolle osiossa. 6 YHTEENVETO Taivassalossa on monipuolinen ja vireä elinkeinoelämä, jolle tyypillisiä piirteitä ovat yritysten suuri määrä ja niiden pieni koko. Kunta tukee olemassa olevia yrityksiä ja aloittavia yrityksiä pitämällä avoimella ja luottamuksellisella yhteydenpidolla yrittäjiin ja yrittäjäjärjestöön sekä tarjoamalla nykyaikaisen kunnallistekniikan, tietoliikenneyhteydet mukaan lukien, yrittäjien tarpeita vastaavasti. Kunta tarjoaa asukkailleen hyvälaatuiset ja helposti saatavilla olevat peruspalvelut. Monipuolinen yrityskenttä laajentaa Taivassalon palveluntarjontaa ja keskustaajaman palvelut ovatkin erittäin hyvät. Kunnan ja koko lähialueen suurin haaste liittyy väestön ikääntymiseen ja siitä seuraavaan asukasmäärän vähenemiseen, työvoimapulaan ja palvelutarjonnan vähenemiseen sekä kuntatalouden että yritysten tilanteen heikkenemisen vuoksi. Kunnan elinvoimaisuuden varmistamiseksi kunnan asukasmäärä, yritysten määrä ja niiden koko on saatava kasvuun. Kunnan tulee tehokkaasti markkinoida Taivassaloa asukkaiden saamiseksi ja kohdentaa markkinointi erityisesti lapsiperheille. Markkinoinnissa tulee hyödyntää lapsiperheille tärkeitä Taivassalossa hyvin hoidettuja asioita.
17 16 Yrityksille on varattava tontteja ja hyödynnettävä kunnan alueella vapaana olevia toimitiloja. Kunnan erinomainen sijainti kauniissa saaristossa mahtavan luonnon ympäröimänä mahdollistaa elämys- ja luontomatkailualan kehittämisen, joka luo uusia yrityksiä ja työpaikkoja. Taivassalon tilanne on hyvä. Kunnan vahvuuksia tulee osata hyödyntää tehokkaasti ja kunnan mainetta on saatava parannettua positiiviseen suuntaan. Tavoitteena on oltava, että tulevaisuudessa Taivassalon kuntaa kuvaillaan sanoilla ystävällinen, eloisa ja avoin uusille ihmisille ja ideoille. Kukapa ei haluaisi Taivassalossa elää ja yrittää!
18 Tilastot ja taulukot Liite 1 Taulukko 1 Taivassalon kunnan elinkeinorakenne (=alueella asuva työllinen työvoima) vuosina alkutuotanto % jalostus % palvelut % muut % Taulukko 2 Elinkeinorakenne kunnittain Vakka-Suomessa 2010 Taulukko 3 Toimipaikkojen määrä/1000 asukasta kunnittain Vakka-Suomessa 2010 ja toimipaikkojen liikevaihto k /henkilöstö kunnittain Vakka-Suomessa 2010
19 Tilastot ja taulukot Liite 1 Taulukko 4 Kunnan alueella olevien työpaikkojen määrä v ja työpaikkaomavaraisuusaste kunnittain Vakka-Suomessa 2010 Vuosi Kunnan alueella olevien työpaikkojen määrä Taulukko 5 Taivassalon ja koko maan työttömyys- ja työllisyysasteet v Taulukko 6 Taivassalon kunnan asukasluku ja ennuste vuosille
20 Tilastot ja taulukot Liite 1 Taulukko 7 Taivassalon ja koko maan väestöpyramidi v.2010 ja ennuste vuodelle 2030 (Lähde: -palvelu / Tilastokeskuksen tilastot)
21 Ohjeet yritysvaikutusten arviointiin Liite 2 Ohjeet yritysvaikutusten arviointiin: 1. Mikäli päätöksellä on merkittävä, suora yritysvaikutus, tulee toimielimen esityslistan tai viranhaltijapäätöksen esittelytekstissä selkeästi kuvata päätöksen vaikutukset yritystoimintaan, sekä miten arviointi on suoritettu. 2. Mikäli päätöksellä on merkittävä sivuvaikutus yritystoimintaan, asia tulee ottaa huomioon valmistelussa. Valmistelija tuo päätösehdotusta esitellessään esiin tärkeät sivuvaikutukset. 3. Mikäli päätöksellä on suora vähäinen yritysvaikutus, se huomioidaan valmistelussa mahdollisuuksien mukaan osana normaalia toimintaa. Erityistä huomiota tulee kuitenkin kiinnittää päätökseen mahdollisesti liittyviin välttämättömiin kielteisiin vaikutuksiin. 4. Mikäli päätöksellä on vain vähäinen sivuvaikutus yritystoimintaan, tuodaan esiin myönteisiä yritysvaikutuksia mahdollisuuksien mukaan. Yritysvaikutusten arvioinnista ei ole tarkoitus tehdä raskasta prosessia, joka edellyttäisi merkittäviä lisäselvityksiä. Kyse on enemmänkin valmistelun ja päätöksenteon kehittämisestä siten, että opitaan tunnistamaan ja karkealla tasolla arvioimaan ja arvottamaan yritysvaikutuksia.
22 Tilastotietoa Taivassalosta Liite 3
Elinkeino-ohjelma 0 Sisällysluettelo Elinkeino-ohjelman avaintekijät 2 Elinkeino-ohjelma Perusteet ja päätavoitteet 3 Visio 3 Toimintaperiaatteet 3 Elinkeinopolitiikan toteuttaminen Yhteistyö ja verkottuminen
Tehtävä Taivassalolle!
Tehtävä Taivassalolle! Taivassalon kehittämisen aika on nyt. Uusittu elinkeino-ohjelma luo hyvän pohjan uusille suunnitelmille ja toimenpiteille. Taivassalosta tulee Varsinais-Suomen alueen houkuttelevin,